Source: http://karpo.blog.pravda.sk/2012/10/14/ako-su-pripravovane-a-horucou-ihlou-site-zakony-alebo-ich-novely/
Timestamp: 2019-01-22 16:29:44+00:00
Document Index: 6334478

Matched Legal Cases: ['čl. 1', 'čl. 12', '§ 39', 'čl. 12', 'čl. 14', '§ 68', '§ 68', '§ 68']

Ako sú pripravované a horúcou ihlou šité zákony alebo ich novely. - Armáda - Blog.Pravda.sk
>Ako sú pripravované a horúcou ihlou šité zákony alebo ich novely.
14. októbra 2012 21:30, Prečítané 1 849x, karpo, Nezaradené
Tento ďalší blog je reakciou na predošlý, aby si našinec mohol urobiť obrázok, ako sa pripravujú neodborne zákony alebo ich novelizácie. Asi sa s nikým nekonzultuje a každý predkladateľ má patent na rozum. Ak by to tak nebolo mali by sme zákony na úrovni a asi by súdy a prokuratúra nemuseli riešiť rozpory, podania alebo nespravodlivosť, ktorú vidíme dnes a denne v našej krásnej vlasti.
Na Portály právnych predpisov MS SR k pripomienkovaniu zákona č. 595/2003 Z. z. o dani z príjmov k navrhovanej 19 % dani vyberanej zrážkou nesúhlasné stanovisko napísali MV SR, MO SR, ZV SR a ďalších zaslala
Generálna prokuratúra SR ktorá napísala:
I.“k zdaneniu už priznaných VD by došlo k zásahu k už nadobudnutému právu na výplatu VD v priznanej výške, t.j. predmetný návrh by pôsobil spätne, odnímal by, príp obmedzoval riadne nadobudnuté právo, ktoré by neskoršia právna úprava nemala rušiť, prip. zhoršovať. Uvedeným návrhom by bol narušený princíp právnej istoty a ochrany dôvery v právny poriadok, súčasťou čoho je i zákaz retroaktívneho pôsobenia ustanovení právnych predpisov, pričom zákaz retroaktivity právnych noriem patrí k definujúcim znakom
právneho štátu čl. 1 Ústavy SR“.
II. „VD vyplácané podľa zákona č. 328/2002 Z. z. sú dávkou sociálneho zabezpečenia a ich zdanenie by predstavovalo znevýhodnenie voči poberateľom dávok sociálneho zabezpečenia podľa zákona č, 461/2003 Z. z. o sociálnom zabezpečení v znení neskorších predpisov. V predmetnom návrhu sa totiž nenavrhuje zdaňovanie žiadnych iných dôchodkov (invalidné, starobné) napriek tomu, že aj ich poberatelia môžu popri ich poberaní pracovať. Uvedené ustanovenie má voči poberateľom VD diskriminačný charakter, pretože
nerešpektuje čl. 12 Ústavy SR a ani zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou v znení neskorších predpisov, podľa ktorého je každý povinný dodržiavať zásadu rovnakého zaobchádzaní v oblasti sociálneho zabezpečenia“.
Na portály právnych predpisov MS SR k pripomienkovaniu zákona č. 328/2002 Z.z. o sociálnom zabezpečení policajtov a vojakov k navrhovanému 10 % stabilizačnému odvodu nesúhlasné stanovisko okrem ZV SR a ďalších zaslali
– § 39a 10 % stabilizačný odvod.
“ Bod 47 je potrebné vypustiť. Navrhované znenie odníma časť nadobudnutých práv, pôsobí retroaktívne a zavádza nerovnosť poberateľov rôznych dôchodkov aj rovnakého dôchodku v rôznom čase, čo okrem nesúladu popísaného v bodoch 5 a 6 týchto pripomienok v nesúlade aj s ustanovením čl. 12 ods. 1, 2 Ústavy
SR a čl. 14 Dohovoru o ochrane ľudských práv a základných slobôd“.
– § 68 valorizácia VD.
“ Bod 61 je potrebné zmeniť tak, aby poberatelia VD neboli diskriminovaní ani uprednostňovaní v porovnaní s poberateľmi ostatných dôchodkov, teda, aby sa valorizácia ich dôchodkov odvíjala od rovnakého objektívneho kritéria, ako u ostatných dôchodcov, napríklad v závislosti od priemerného medziročného rastu spotrebiteľských cien a od medziročného rastu priemernej mzdy v hospodárstve SR, ako je to v súčasnosti. Niet rozumného dôvodu, založeného na princípoch zásluhovosti a solidarity, na ktorých je založený dôchodkový systém, pre ktorý ba sa mali VD bývalých príslušníkov jednotlivých ozbrojených zložiek odvíjať od vývoja platov v jednotlivých zložkách. Takýto postup je čisto účtovníckou kalkuláciou, vychádzajúcou zo súvahy príjmov a výdavkov na osobitných účtoch rezortov a služby, ktoré vyplácajú dávky sociálneho zabezpečenia policajtom a vojakom“.
MPSVR SR:
– § 68 valorizácia VD. „Bod 61 Zásadne žiadam, aby zvyšovanie dôchodkov z výsluhového zabezpečenia bolo závislé od rastu spotrebiteľských cien, rovnako ako bude upravené zvyšovanie dôchodkov v systéme sociálneho
poistenia od 1. januára 2013″.
MF SR:
– § 68 valorizácia VD. „Všeobecne. Navrhovaný spôsob valorizácie VD je komplikovaný a ekonomicky neopodstatnený. Cieľom valorizácie dôchodkov je zachovanie kúpnej sily poberateľov, a preto je potrebné VD valorizovať o rast tzv. dôchodcovskej inflácie, čiže rovnako ako budú valorizované dôchodky v Sociálnej poisťovni“.
Úsudok si urobte sami a nedivte sa, že sa dnes výsluhoví dôchodcovia bránia a nežiadajú nič iné len to, aby sa v tomto štáte postupovalo v súlade s Ústavou SR a Zákonmi. Ak by nebojovali, nechali to tak, bude to pokračovať ďalej? Začnú brať i ostatným dôchodcom…
Je desať bodov veľa pre pomoc? »
Posledný 27. 10. 2012, 04:53:58
Zase si to zle vyhodnotila a prehliadla ...
Každe pravidlo - vždy, má vždy ...
A na čo mám reagovať? Nevidím tu ...
Nezmizlo, iba má aj inú prácu ako ...
Slniečko zmyzlo, mal by sa objaviť ...
Celková čítanosť: 16502x